Logo, company name

Description automatically generated Logo คู่สัญญา

ข้อตกลงการแบ่งปันข้อมูลส่วนบุคคล

(Personal Data Sharing Agreement)

ระหว่าง

สำนักงานพัฒนารัฐบาลดิจิทัล (องค์การมหาชน)

และ***(ระบุชื่อหน่วยงานหรือบริษัทคู่สัญญา)***

---------------------------------

ข้อตกลงการแบ่งปันข้อมูลส่วนบุคคล (“ข้อตกลง”) ฉบับนี้ทำขึ้น เมื่อวันที่........................................ ณ ........................................................................พ.ศ. 2568 ระหว่าง

**สำนักงานพัฒนารัฐบาลดิจิทัล (องค์การมหาชน)** โดย นางไอรดา เหลืองวิไล รองผู้อำนวยการ รักษาการแทนผู้อำนวยการสำนักงานพัฒนารัฐบาลดิจิทัล ตั้งอยู่เลขที่ 999 อาคารสถาบันเพื่อการยุติธรรมแห่งประเทศไทย (TIJ) ชั้น 4 ถนนแจ้งวัฒนะ แขวงทุ่งสองห้อง เขตหลักสี่ กรุงเทพฯ 10210 ซึ่งต่อไปในข้อตกลงนี้เรียกว่า “**สพร**.” ฝ่ายหนึ่ง

*[ระบุชื่อหน่วยงาน/บริษัท]*โดย *[ระบุชื่อกรรมการผู้มีอำนาจลงนาม]* ตั้งอยู่เลขที่ *[ระบุที่อยู่]* ซึ่งต่อไปในข้อตกลงนี้เรียกว่า “*[ระบุชื่ออักษรย่อของหน่วยงาน/บริษัท]*” อีกฝ่ายหนึ่ง

ในข้อตกลงนี้ คำว่า “**คู่สัญญาฝ่ายหนึ่ง**” หมายถึง สพร. หรือ *[ระบุชื่ออักษรย่อของหน่วยงาน/บริษัท]* เพียงฝ่ายใดฝ่ายหนึ่ง หากเป็นกรณีที่กล่าวถึงคู่สัญญาทั้งสองฝ่ายจะใช้คำว่า “**คู่สัญญา**”

โดยที่คู่สัญญา***...[ระบุวัตถุประสงค์ เช่น มีการแจ้งความประสงค์ขอเชื่อมโยงบริการภาครัฐกับแพลตฟอร์มดิจิทัลกลางของงานบริการภาครัฐสำหรับภาคธุรกิจและประชาชน (แพลตฟอร์มดิจิทัลกลางฯ)]ตามคำขอเลขที่ .....*** (ต่อไปในข้อตกลงฉบับนี้ เรียกว่า *“สัญญา”)* ซึ่งคู่สัญญามีความจำเป็นต้องแบ่งปัน โอน แลกเปลี่ยน หรือเปิดเผยข้อมูลส่วนบุคคลที่ตนเก็บรักษาแก่อีกฝ่าย และข้อมูลส่วนบุคคลที่แต่ละฝ่าย เก็บรวบรวม ใช้หรือเปิดเผยนั้น คู่สัญญาแต่ละฝ่ายต่างเป็นผู้ควบคุมข้อมูลส่วนบุคคลตามกฎหมายว่าด้วยการคุ้มครองข้อมูลส่วนบุคคลอย่างเป็นอิสระแยกจากกัน

ดังนั้น คู่สัญญาจึงตกลงทำข้อตกลงฉบับนี้ เพื่อเป็นหลักฐานการแบ่งปันข้อมูลส่วนบุคคลระหว่างกัน และเพื่อ กำหนดหน้าที่ที่คู่สัญญาต้องดำเนินการและรับผิดชอบ โดยมีรายละเอียด ดังนี้

**ข้อ 1. คำจำกัดความ**

หากไม่ได้มีการกำหนดไว้เป็นอย่างอื่น ให้ถ้อยคำในข้อตกลงนี้มีความหมาย ดังต่อไปนี้

**“ข้อมูลส่วนบุคคล” “ผู้ประมวลผลข้อมูลส่วนบุคคล” และ “ผู้ควบคุมข้อมูลส่วนบุคคล”** ให้มีความหมายตามคำนิยามในกฎหมายว่าด้วยการคุ้มครองข้อมูลส่วนบุคคล

**“กฎหมายว่าด้วยการคุ้มครองข้อมูลส่วนบุคคล”** หมายความว่า กฎหมาย กฎ ระเบียบ และข้อกำหนดทางกฎหมายอื่นใดทั้งปวง ซึ่งรวมถึงแต่ไม่จำกัดเฉพาะพระราชบัญญัติคุ้มครองข้อมูลส่วนบุคคล พ.ศ. 2562 และกฎหมายลำดับรอง แนวทางปฏิบัติที่เป็นทางการและการตีความที่เกี่ยวข้องกับการประมวลผลข้อมูลส่วนบุคคล (ตามที่ได้มีการแก้ไขเพิ่มเติมหรือแทนที่)

**“ข้อมูล” (data)** หมายความว่า สิ่งที่สื่อความหมายให้รู้ข้อความ เรื่องราว ข้อเท็จจริง ความเห็น หรือสิ่งใด ๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะจัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือ

**“ข้อมูลอ่อนไหว”** หมายความว่า ข้อมูลส่วนบุคคลที่เป็นเรื่องส่วนตัวของเจ้าของข้อมูลส่วนบุคคล และมีความละเอียดอ่อนและมีความสุ่มเสี่ยงต่อการถูกใช้ในการเลือกปฏิบัติอย่างไม่เป็นธรรม จึงจำเป็นต้องดำเนินการอย่างระมัดระวังเป็นพิเศษในการเก็บรวบรวม ใช้ เปิดเผย หรือแบ่งปันข้อมูลส่วนบุคคล ที่เป็นข้อมูลอ่อนไหว เช่น เชื้อชาติ เผ่าพันธุ์ ประวัติอาชญากรรม ความเห็นทางการเมือง ความเชื่อ ลัทธิ ศาสนา ปรัชญา พฤติกรรมทางเพศ ข้อมูลสุขภาพ ข้อมูลความพิการ ข้อมูลสุขภาพจิต ข้อมูลสหภาพแรงงาน ข้อมูล พันธุกรรม ข้อมูลชีวภาพ ข้อมูลอื่นใดซึ่งกระทบต่อสิทธิเสรีภาพของเจ้าของข้อมูลส่วนบุคคล

**“เจ้าของข้อมูลส่วนบุคคล”** หมายถึง บุคคลธรรมดาซึ่งข้อมูลส่วนบุคคลเป็นข้อมูลเกี่ยวกับผู้นั้น และสามารถระบุตัวบุคคลนั้นได้ ไม่ว่าทางตรงหรือทางอ้อม และให้หมายความรวมถึง ผู้ใช้อำนาจปกครองที่มีอำนาจกระทำการแทนผู้เยาว์ ผู้อนุบาลที่มีอำนาจกระทำการแทนคนไร้ความสามารถ หรือผู้พิทักษ์ที่มีอำนาจกระทำการแทนคนเสมือนไร้ความสามารถด้วย

**“การประมวลผลข้อมูล”** หมายถึง การกระทำอย่างหนึ่งหรือหลายอย่างที่ได้กระทำต่อข้อมูลหรือชุดข้อมูล ไม่ว่าจะโดยวิธีการอัตโนมัติหรือไม่ก็ตาม ซึ่งรวมถึงการเก็บรวบรวม การบันทึก การจัดระบบ การจัดโครงสร้าง การจัดเก็บหรือเก็บรักษา การดัดแปลงหรือการเปลี่ยนแปลงแก้ไข การค้นคืน การปรึกษา การใช้ การเปิดเผยโดยการส่งผ่าน การเผยแพร่ หรือการทำให้พร้อมใช้งานโดยวิธีการอื่นใด การปรับแนวหรือการรวมเข้ากัน การจำกัด การลบ และการทำลาย

**“การลบ”** หมายถึง การทำให้ข้อมูลส่วนบุคคลนั้นถูกลบออกจากระบบและไม่อาจ กู้คืนได้ โดยเจ้าของข้อมูลส่วนบุคคลหรือคู่สัญญาฝ่ายหนึ่งฝ่ายใด ทั้งนี้ ไม่ว่าในเวลาใด ๆ

**“ผู้เปิดเผยข้อมูลส่วนบุคคล”** หมายความว่า คู่สัญญาฝ่ายที่เปิดเผยข้อมูลส่วนบุคคลแก่คู่สัญญาอีกฝ่ายหนึ่ง ไม่ว่าจะเป็นการเปิดเผยโดยการส่งผ่าน การเผยแพร่ หรือการทำให้พร้อมใช้งานโดยวิธีการอื่นใด

**“ผู้รับข้อมูลส่วนบุคคล”** หมายความว่า คู่สัญญาฝ่ายที่รับข้อมูลส่วนบุคคลจากผู้เปิดเผยข้อมูลส่วนบุคคล

**“ภัยคุกคามทางไซเบอร์”** หมายความว่า การกระทำหรือการดำเนินการใด ๆ โดยมิชอบ โดยใช้คอมพิวเตอร์หรือระบบคอมพิวเตอร์หรือโปรแกรมไม่พึงประสงค์โดยมุ่งหมายให้เกิด การประทุษร้ายต่อระบบคอมพิวเตอร์ ข้อมูลคอมพิวเตอร์ หรือข้อมูลอื่นที่เกี่ยวข้อง และเป็นภยันตราย ที่ใกล้จะถึงที่จะก่อให้เกิดความเสียหายหรือส่งผลกระทบต่อการทำงานของคอมพิวเตอร์ ระบบคอมพิวเตอร์ หรือข้อมูลอื่นที่เกี่ยวข้อง

**“การละเมิดข้อมูลส่วนบุคคล”** หมายถึง การละเมิดมาตรการด้านความมั่นคงปลอดภัย ที่ทำให้เกิดการสูญหาย เข้าถึง ใช้ เปลี่ยนแปลง แก้ไข หรือเปิดเผยข้อมูลส่วนบุคคลโดยปราศจากอำนาจหรือ โดยมิชอบ ไม่ว่าจะเกิดจากเจตนา ความจงใจ ความประมาทเลินเล่อ การกระทำโดยปราศจากอำนาจหรือโดยมิชอบ การกระทำความผิดเกี่ยวกับคอมพิวเตอร์ ภัยคุกคามทางไซเบอร์ ข้อผิดพลาดบกพร่อง หรืออุบัติเหตุ หรือเหตุอื่นใด

**“ข้อตกลง”** หมายถึง ข้อตกลงการแบ่งปันข้อมูลส่วนบุคคล (Personal Data Sharing Agreement: DSA) และเอกสารแนบท้ายข้อตกลงนี้ (ถ้ามี)

**ข้อ 2. ขอบเขตการบังคับใช้**

ข้อตกลงนี้ใช้บังคับกับการประมวลผลข้อมูลส่วนบุคคลที่ผู้เปิดเผยข้อมูลส่วนบุคคลได้ส่งให้แก่ผู้รับข้อมูลส่วนบุคคลเพื่อให้บรรลุวัตถุประสงค์ตามสัญญาเพื่อให้มีการคุ้มครองข้อมูลส่วนบุคคลและกำหนดหน้าที่ความรับผิดชอบของคู่สัญญาอย่างเหมาะสม และเพื่อให้การดำเนินการตามสัญญา เป็นไปตามกฎหมายว่าด้วยการคุ้มครองข้อมูลส่วนบุคคล โดยข้อตกลงนี้ถือเป็นส่วนหนึ่งของสัญญาดังกล่าวและให้มีผลใช้บังคับตั้งแต่วันที่ลงนามในข้อตกลงนี้   
จนถึงวันที่การดำเนินกิจกรรมภายใต้สัญญาสิ้นสุดลงหรือคู่สัญญาบรรลุวัตถุประสงค์ตามสัญญาได้ดำเนินการร่วมกัน   
โดยข้อตกลงนี้ถือเป็นส่วนหนึ่งของสัญญาดังกล่าวและให้มี ผลใช้บังคับตั้งแต่วันที่ *[ระบุระยะเวลา]* ถึงวันที่ *[ระบุระยะเวลา]*

**ข้อ 3 ความสัมพันธ์ระหว่างคู่สัญญา**

ในการประมวลผลข้อมูลส่วนบุคคลตามสัญญาและข้อตกลงนี้ คู่สัญญาจะอยู่ในฐานะผู้ควบคุมข้อมูลส่วนบุคคล (data controller) ตลอดระยะเวลาของสัญญาและมีอำนาจหน้าที่ตัดสินใจเกี่ยวกับการเก็บรวบรวม ใช้ หรือเปิดเผยข้อมูลส่วนบุคคลในส่วนที่เกี่ยวกับตน โดยคู่สัญญาในฐานะผู้ควบคุมข้อมูลส่วนบุคคลมีหน้าที่ต้องปฏิบัติตามกฎหมายว่าด้วยการคุ้มครองข้อมูลส่วนบุคคลที่มีผลใช้บังคับกับกรณี

สำหรับการแบ่งปันข้อมูลส่วนบุคคลภายใต้สัญญาเพื่อ***...[ระบุวัตถุประสงค์ที่ สพร. ต้องการแบ่งปันข้อมูล ให้หน่วยงาน/บริษัทอื่น*** *เช่น พัฒนาและเชื่อมโยง ประวัติการอบรมของผู้ใช้งานจากระบบศูนย์กลางการเรียนรู้ทักษะดิจิทัลสำหรับภาครัฐ (Digital Government Learning Platform) ไปยังระบบ E-Workforce Ecosystem....]* จะอยู่ในฐานะผู้เปิดเผยข้อมูลส่วนบุคคล ตลอดระยะเวลาของสัญญาและข้อตกลง และ *[ระบุชื่อเรียกย่อของคู่สัญญา]* จะอยู่ในฐานะผู้รับข้อมูลส่วนบุคคล ตลอดระยะเวลาของสัญญาและข้อตกลง

และ *...[****ระบุวัตถุประสงค์ที่ หน่วยงาน/บริษัทอื่น ต้องการแบ่งปันข้อมูลให้ สพร.*** *เช่น จะมีการพัฒนาและเชื่อมโยงข้อมูลการสะสมสมรรถนะ ทักษะ หรือผลสัมฤทธิ์ด้านการเรียนรู้ของผู้ใช้งานจากระบบ E-Workforce Ecosystem มายังระบบศูนย์กลางการเรียนรู้ทักษะดิจิทัลสำหรับภาครัฐ (Digital Government Learning Platform)]* ซึ่ง *[ระบุชื่ออักษรย่อของหน่วยงาน/บริษัท]*” จะอยู่ ในฐานะผู้เปิดเผยข้อมูลส่วนบุคคล ตลอดระยะเวลาของสัญญาและข้อตกลง และ สพร. จะอยู่ในฐานะผู้รับข้อมูลส่วนบุคคล ตลอดระยะเวลาของสัญญาและข้อตกลง

โดยการดำเนินการข้างต้นของคู่สัญญาเป็นไปตามวัตถุประสงค์ตามสัญญาระหว่างคู่สัญญา

**ข้อ 4 การประมวลผลข้อมูลส่วนบุคคล**

4.1 คู่สัญญาฝ่ายที่เป็นผู้เปิดเผยข้อมูลส่วนบุคคล จะเปิดเผยข้อมูลส่วนบุคคลให้กับคู่สัญญาฝ่ายที่เป็นผู้รับข้อมูลส่วนบุคคล และคู่สัญญาฝ่ายที่เป็นผู้รับข้อมูลส่วนบุคคล จะประมวลผลข้อมูลส่วนบุคคลดังกล่าว เพื่อดำเนินการให้เป็นไปตามสัญญาและข้อตกลงนี้ โดยคู่สัญญาฝ่ายที่เป็นผู้รับข้อมูลส่วนบุคคล อาจทำการประมวลผลข้อมูลส่วนบุคคลดังต่อไปนี้ ไม่ว่าทั้งหมดหรือเพียงบางส่วน เท่าที่จำเป็นเพื่อการดำเนินการตามสัญญาหรือตามกฎหมาย ในฐานะผู้ควบคุมข้อมูลส่วนบุคคล

|  |  |
| --- | --- |
| **ข้อมูลส่วนบุคคลที่ สพร. เปิดเผยให้** *[ระบุชื่อเรียกย่อของคู่สัญญา]* **ทำการประมวลผลข้อมูลส่วนบุคคล** | **ข้อมูลส่วนบุคคลที่** *[ระบุชื่อเรียกย่อของคู่สัญญา]*  **เปิดเผยให้ สพร. ทำการประมวลผลข้อมูลส่วนบุคคล** |
| *1.ข้อมูลส่วนบุคคลทั่วไป เช่น*  *- คำหน้าหน้า (ถ้ามี) ชื่อ ชื่อกลาง (ถ้ามี) นามสกุล*  *- หมายเลขบัตรประจำตัวประชาชน* | *1.ข้อมูลส่วนบุคคลทั่วไป เช่น*  *- คำหน้าหน้า (ถ้ามี) ชื่อ ชื่อกลาง (ถ้ามี) นามสกุล*  *- หมายเลขบัตรประจำตัวประชาชน* |
| *2. ข้อมูลติดต่อ เช่น*  *- เบอร์โทรศัพท์มือถือ*  *- อีเมล*  *- ที่อยู่อาศัยปัจจุบัน* | *2. ข้อมูลติดต่อ เช่น*  *- เบอร์โทรศัพท์มือถือ*  *- อีเมล*  *- ที่อยู่อาศัยปัจจุบัน* |
| *3. ข้อมูลเกี่ยวกับการทำงาน*  *- หน่วยงาน*  *- สังกัด*  *- ตำแหน่ง* | *3. ข้อมูลเกี่ยวกับการทำงาน*  *- ไม่มี* |

4.2คู่สัญญาฝ่ายที่เป็นผู้รับข้อมูลส่วนบุคคลจะทำการประมวลผลข้อมูลส่วนบุคคลตามข้อ 4.1 เฉพาะเพื่อให้บรรลุวัตถุประสงค์ของสัญญาและกระบวนการอื่น ๆ ที่เกี่ยวข้องเท่านั้น ซึ่งรวมถึงกรณีดังต่อไปนี้

4.3 เมื่อมีความจำเป็นต้องประมวลผลข้อมูลส่วนบุคคลเพื่อดำเนินกิจกรรมภายใต้วัตถุประสงค์ของสัญญา  
ซึ่งมีฐานในการประมวลผลข้อมูลส่วนบุคคลที่สอดคล้องกับกฎหมายว่าด้วยการคุ้มครองข้อมูลส่วนบุคคล โดย สพร.   
ในฐานะผู้เปิดเผยข้อมูลส่วนบุคคลจะทำการประมวลผลข้อมูลส่วนบุคคล ดังปรากฏในตาราง

|  |  |
| --- | --- |
| **วัตถุประสงค์** | **ฐานในการประมวลผลข้อมูลส่วนบุคคล** |
| *1. เพื่อความจำเป็นในการพิสูจน์และยืนยันตัวตน......*  *2. เพื่อความจำเป็นในการ.....* | *เป็นการจำเป็นสำหรับการปฏิบัติหน้าที่ในการดำเนินภารกิจเพื่อประโยชน์สาธารณะของผู้ควบคุมข้อมูลส่วนบุคคล หรือการปฏิบัติหน้าที่ในการใช้อำนาจรัฐที่ได้มอบหมายให้แก่ผู้ควบคุมข้อมูลส่วนบุคคล*   * *พระราชกฤษฎีกาจัดตั้งสำนักงานพัฒนารัฐบาลดิจิทัล พ.ศ. 2561* * *พระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 กำหนด* |

4.4 เมื่อมีความจำเป็นต้องประมวลผลข้อมูลส่วนบุคคลเพื่อดำเนินกิจกรรมภายใต้วัตถุประสงค์ของสัญญาซึ่งมีฐานในการประมวลผลข้อมูลส่วนบุคคลที่สอดคล้องกับกฎหมายว่าด้วยการคุ้มครองข้อมูลส่วนบุคคล โดย *[ระบุชื่อเรียกย่อของคู่สัญญา]* ในฐานะผู้เปิดเผยข้อมูลส่วนบุคคลจะทำการประมวลผลข้อมูลส่วนบุคคล ดังปรากฏในตาราง

|  |  |
| --- | --- |
| **วัตถุประสงค์** | **ฐานในการประมวลผลข้อมูลส่วนบุคคล** |
| *1. เพื่อความจำเป็นในการ....*  *2. เพื่อความจำเป็นในการ....* | *เป็นการจำเป็นสำหรับการปฏิบัติหน้าที่ในการดำเนินภารกิจเพื่อประโยชน์สาธารณะของผู้ควบคุมข้อมูลส่วนบุคคล หรือการปฏิบัติหน้าที่ในการใช้อำนาจรัฐที่ได้มอบหมายให้แก่ผู้ควบคุมข้อมูลส่วนบุคคล*   * *พระราชกฤษฎีกาจัดตั้ง......* |

4.5 เมื่อคู่สัญญามีเหตุจำเป็นต้องทำการประมวลผลข้อมูลส่วนบุคคลเพื่อให้เป็นไปตามกฎหมาย หรือกรณีอื่นที่สามารถกระทำได้ตามกฎหมายว่าด้วยการคุ้มครองข้อมูลส่วนบุคคล

**ข้อ 5 คำรับรอง**

คู่สัญญาฝ่ายที่เป็นผู้เปิดเผยข้อมูลส่วนบุคคลตกลงและรับรองว่า ก่อนการเปิดเผยข้อมูล ส่วนบุคคลให้แก่ผู้รับข้อมูลส่วนบุคคล และก่อนหรือในขณะที่คู่สัญญาฝ่ายที่เป็นผู้รับข้อมูลส่วนบุคคลจะทำการประมวลผลข้อมูลส่วนบุคคลตามข้อ 5 คู่สัญญาฝ่ายที่เป็นผู้เปิดเผยข้อมูลส่วนบุคคลได้พิจารณาแล้วว่า การประมวลผลข้อมูลส่วนบุคคลดังกล่าว มีฐานในการประมวลผลข้อมูลส่วนบุคคลที่สอดคล้องกับกฎหมายว่าด้วยการคุ้มครองข้อมูลส่วนบุคคล

และในกรณีที่ต้องได้รับความยินยอมจากเจ้าของข้อมูลส่วนบุคคล คู่สัญญาฝ่ายที่เป็นผู้เปิดเผยข้อมูลส่วนบุคคลรับรองว่า ตนได้ขอความยินยอมจากเจ้าของข้อมูลส่วนบุคคลและได้รับความยินยอมโดยชอบด้วยกฎหมายแล้ว เว้นแต่จะเป็นข้อมูลส่วนบุคคลที่คู่สัญญาฝ่ายที่เป็นผู้เปิดเผยข้อมูลส่วนบุคคลได้เก็บรวบรวมไว้ก่อนวันที่กฎหมายว่าด้วยการคุ้มครองข้อมูลส่วนบุคคลใช้บังคับ ซึ่งสามารถเก็บรวบรวมและใช้ข้อมูลส่วนบุคคลนั้นต่อไปได้ตามวัตถุประสงค์เดิม

**ข้อ 6 หน้าที่ความรับผิดชอบของผู้ควบคุมข้อมูลส่วนบุคคล**

คู่สัญญารับทราบและตกลงที่จะปฏิบัติหน้าที่ตามที่กฎหมายว่าด้วยการคุ้มครองข้อมูลส่วนบุคคลกำหนดให้เป็นหน้าที่ความรับผิดชอบของผู้ควบคุมข้อมูลส่วนบุคคล ตลอดจนหน้าที่ความรับผิดชอบตามกฎหมายอื่น ในส่วนที่เกี่ยวกับตน ซึ่งรวมถึง

(1) การแจ้งรายละเอียดในการเก็บรวบรวมข้อมูลส่วนบุคคลให้เจ้าของข้อมูลส่วนบุคคลทราบ ก่อนหรือในขณะเก็บรวบรวมข้อมูลส่วนบุคคล (privacy notice)

(2) การประมวลผลข้อมูลส่วนบุคคลตามวัตถุประสงค์ที่ได้แจ้งเจ้าของข้อมูลส่วนบุคคลไว้ก่อนหรือ ในขณะที่เก็บรวบรวม

(3) การเก็บรวบรวมข้อมูลส่วนบุคคลจากแหล่งอื่นที่ไม่ใช่จากเจ้าของข้อมูลส่วนบุคคลโดยตรง

(4) การใช้หรือเปิดเผยข้อมูลส่วนบุคคล

(5) การส่งหรือโอนข้อมูลส่วนบุคคลไปยังต่างประเทศ

(6) การดำเนินการที่เกี่ยวกับสิทธิของเจ้าของข้อมูลส่วนบุคคล

(7) การจัดให้มีมาตรการรักษาความมั่นคงปลอดภัยที่เหมาะสม เพื่อป้องกันการสูญหาย เข้าถึง ใช้ เปลี่ยนแปลง แก้ไข หรือเปิดเผยข้อมูลส่วนบุคคลโดยปราศจากอำนาจหรือโดยมิชอบ และการทบทวนมาตรการดังกล่าวเมื่อมีความจำเป็นหรือเมื่อเทคโนโลยีเปลี่ยนแปลงไปเพื่อให้มีประสิทธิภาพในการรักษาความมั่นคงปลอดภัยที่เหมาะสม

(8) การดำเนินการเพื่อป้องกันมิให้บุคคลหรือนิติบุคคลอื่นที่ไม่ใช่ผู้ควบคุมข้อมูลส่วนบุคคลใช้หรือเปิดเผยข้อมูลส่วนบุคคลโดยปราศจากอำนาจหรือโดยมิชอบ ในกรณีที่ต้องให้ข้อมูลส่วนบุคคลแก่ผู้นั้น

(9) การจัดให้มีระบบการตรวจสอบเพื่อดำเนินการลบหรือทำลายข้อมูลส่วนบุคคลเมื่อพ้นกำหนดระยะเวลาการเก็บรักษา หรือที่ไม่เกี่ยวข้องหรือเกินความจำเป็นตามวัตถุประสงค์ในการเก็บรวบรวมข้อมูลส่วนบุคคลนั้น หรือตามที่เจ้าของข้อมูลส่วนบุคคลร้องขอ หรือที่เจ้าของข้อมูลส่วนบุคคลได้ถอนความยินยอม เว้นแต่จะเป็นไปตามกฎหมายว่าด้วยการคุ้มครองข้อมูลส่วนบุคคล

(10) การแจ้งเหตุการละเมิดข้อมูลส่วนบุคคลแก่สำนักงานคณะกรรมการคุ้มครองข้อมูลส่วนบุคคล และ/หรือเจ้าของข้อมูลส่วนบุคคล โดยไม่ชักช้า ในกรณีที่กฎหมายว่าด้วยการคุ้มครองข้อมูลส่วนบุคคลกำหนดให้ดำเนินการ

(11) การแต่งตั้งตัวแทนของผู้ควบคุมข้อมูลส่วนบุคคล (เฉพาะกรณีที่ผู้ควบคุมข้อมูลส่วนบุคคล อยู่นอกราชอาณาจักร)

(12) การจัดทำบันทึกรายการ เพื่อให้เจ้าของข้อมูลส่วนบุคคลและสำนักงานคณะกรรมการคุ้มครองข้อมูลส่วนบุคคลสามารถตรวจสอบได้

(13) การจัดให้มีเจ้าหน้าที่คุ้มครองข้อมูลส่วนบุคคล การแจ้งข้อมูลเกี่ยวกับเจ้าหน้าที่คุ้มครองข้อมูลส่วนบุคคลให้เจ้าของข้อมูลส่วนบุคคลและสำนักงานคณะกรรมการคุ้มครองข้อมูลส่วนบุคคลทราบ และการสนับสนุนการปฏิบัติหน้าที่ของเจ้าหน้าที่คุ้มครองข้อมูลส่วนบุคคล ในกรณีที่กฎหมายว่าด้วยการคุ้มครองข้อมูลส่วนบุคคลกำหนดให้ดำเนินการ

**ข้อ 7 ผู้ประมวลผลข้อมูลส่วนบุคคล**

คู่สัญญาไม่อาจมอบหมายงานเกี่ยวกับการประมวลผลข้อมูลส่วนบุคคลทั้งหมดหรือแต่บางส่วนตามสัญญา   
ให้บุคคลอื่น (“ผู้ประมวลผลข้อมูลส่วนบุคคล”) ดำเนินการแทนหรือช่วยสนับสนุนในการดำเนินการได้ เว้นแต่ เมื่อมีความจำเป็นเพื่อประโยชน์ในการปฏิบัติตามสัญญา

โดยคู่สัญญาฝ่ายที่มีความจำเป็นนั้น ยังต้องเป็นผู้รับผิดชอบในงานที่อยู่ในความรับผิดชอบตามสัญญาและข้อตกลงนี้ รวมถึงจะต้องดำเนินการให้ผู้ประมวลผลข้อมูลส่วนบุคคลที่ได้รับมอบหมายรับทราบและปฏิบัติตามกฎหมายว่าด้วยการคุ้มครองข้อมูลส่วนบุคคลสัญญาและข้อตกลงนี้ รวมทั้งจะต้องดำเนินการให้ผู้ประมวลผลข้อมูลส่วนบุคคลมีหน้าที่ในการคุ้มครองข้อมูลส่วนบุคคล โดยจัดให้มีข้อตกลงการประมวลผลข้อมูลส่วนบุคคลระหว่างกัน มีการแจ้งให้ทราบถึงวิธีการแจ้งเหตุการณ์ละเมิดข้อมูลส่วนบุคคล และมีมาตรการรักษาความมั่นคงปลอดภัยที่เหมาะสมในระดับที่ไม่ต่ำกว่าหน้าที่ความรับผิดชอบของคู่สัญญาตามข้อตกลงนี้

**ข้อ 8 การขอใช้สิทธิของเจ้าของข้อมูลส่วนบุคคลและการปฏิบัติตามกฎหมาย**

8.1คู่สัญญาจะต้องดำเนินการตามคำขอของเจ้าของข้อมูลส่วนบุคคลที่เป็นการขอใช้สิทธิของเจ้าของข้อมูลส่วนบุคคลตามกฎหมายว่าด้วยการคุ้มครองข้อมูลส่วนบุคคล ในส่วนที่เกี่ยวกับตนในฐานะผู้ควบคุมข้อมูลส่วนบุคคล

8.2ในกรณีที่คู่สัญญาฝ่ายหนึ่งได้รับคำขอจากเจ้าของข้อมูลส่วนบุคคลที่เป็นการขอใช้สิทธิของเจ้าของข้อมูลส่วนบุคคลตามกฎหมายว่าด้วยการคุ้มครองข้อมูลส่วนบุคคล ในส่วนที่เป็นการประมวลผลข้อมูลส่วนบุคคลของคู่สัญญาอีกฝ่ายหนึ่งในฐานะผู้ควบคุมข้อมูลส่วนบุคคล คู่สัญญาต้องแจ้งให้เจ้าของข้อมูลส่วนบุคคลทราบว่ากรณีดังกล่าวอยู่ในความรับผิดชอบของคู่สัญญาอีกฝ่ายหนึ่ง พร้อมทั้งแจ้งให้เจ้าของข้อมูลส่วนบุคคลยื่นคำขอต่อคู่สัญญาอีกฝ่ายหนึ่งนั้นโดยตรง โดยจะไม่ทำการตอบสนองต่อคำขอดังกล่าวเอง เว้นแต่จะมีการตกลงไว้เป็นอย่างอื่น

8.3คู่สัญญาจะให้ความร่วมมือ ช่วยเหลือ และสนับสนุนการดำเนินการที่เกี่ยวข้องของคู่สัญญาอีกฝ่ายหนึ่งตามสมควร เพื่อให้คู่สัญญาอีกฝ่ายหนึ่งนั้นสามารถปฏิบัติให้เป็นไปตามกฎหมายและพันธกรณีต่าง ๆ ได้ หรือในกรณีที่มีคำสั่งโดยชอบด้วยกฎหมายจากหน่วยงานของรัฐหรือเจ้าหน้าที่ของรัฐเกี่ยวกับหน้าที่ของคู่สัญญา หรือเพื่อพิสูจน์ว่าคู่สัญญาได้ปฏิบัติตามที่กฎหมายกำหนด ขอบเขตของวัตถุประสงค์ในสัญญาและข้อตกลงนี้ ในส่วนที่เกี่ยวกับการประมวลผลข้อมูลส่วนบุคคลและการคุ้มครองข้อมูลส่วนบุคคล

**ข้อ 9 มาตรการรักษาความมั่นคงปลอดภัย**

9.1คู่สัญญามีหน้าที่จัดให้มีและธำรงรักษาไว้ซึ่งมาตรการรักษาความมั่นคงปลอดภัยที่เหมาะสม ทั้งที่เป็นมาตรการเชิงองค์กร มาตรการเชิงเทคนิค และมาตรการทางกายภาพ รวมถึงมาตรการอื่น ๆ ที่จำเป็น เพื่อป้องกันการสูญหาย เข้าถึง ใช้ เปลี่ยนแปลง แก้ไข หรือเปิดเผยข้อมูลส่วนบุคคลโดยปราศจากอำนาจหรือโดยมิชอบ สำหรับการประมวลผลข้อมูลส่วนบุคคลตามสัญญาและข้อตกลงนี้ในส่วนที่เกี่ยวกับตน โดยจะต้องเป็นไปตามมาตรฐานขั้นต่ำที่คณะกรรมการคุ้มครองข้อมูลส่วนบุคคลประกาศกำหนด

9.2ในการกำหนดมาตรการรักษาความมั่นคงปลอดภัย ให้คู่สัญญาคำนึงถึงหลักการบริหารความเสี่ยง โดยต้องประกอบด้วยวิธีการและมาตรการอย่างน้อยดังต่อไปนี้ เท่าที่จำเป็นและเหมาะสมกับบริบท

(1) การระบุความเสี่ยงที่อาจจะเกิดขึ้นแก่คอมพิวเตอร์ ข้อมูลทั้งที่เป็นข้อมูลอิเล็กทรอนิกส์และข้อมูลในรูปแบบอื่น ระบบคอมพิวเตอร์ ข้อมูลอื่นที่เกี่ยวข้องกับระบบคอมพิวเตอร์ ทรัพย์สินและชีวิตร่างกายของบุคคล ในส่วนที่เกี่ยวข้องกับการประมวลผลข้อมูลส่วนบุคคล

(2) มาตรการป้องกันความเสี่ยงที่อาจจะเกิดขึ้น

(3) มาตรการตรวจสอบและเฝ้าระวังภัยคุกคามทางไซเบอร์และเหตุการละเมิดข้อมูล ส่วนบุคคล

(4) มาตรการเผชิญเหตุเมื่อมีการตรวจพบภัยคุกคามทางไซเบอร์หรือเหตุการละเมิดข้อมูลส่วนบุคคล

(5) มาตรการรักษาและฟื้นฟูความเสียหายที่เกิดจากภัยคุกคามทางไซเบอร์หรือ เหตุการละเมิดข้อมูลส่วนบุคคล

9.3มาตรการป้องกันความเสี่ยงของคู่สัญญาตามข้อ 9.2 (2) ควรประกอบด้วยมาตรการ อย่างน้อยดังนี้ ในส่วนที่เกี่ยวกับระบบสารสนเทศที่มีการประมวลผลข้อมูลส่วนบุคคล เท่าที่สามารถจะกระทำได้

(1) มาตรการรักษาความมั่นคงปลอดภัยด้านการบริหารจัดการ ซึ่งรวมถึงการกำหนดและสื่อสารนโยบายและแนวปฏิบัติในการคุ้มครองข้อมูลส่วนบุคคลและการรักษาความมั่นคงปลอดภัยของระบบสารสนเทศ และการบริหารจัดการความเสี่ยงที่เกี่ยวข้องกับข้อมูลส่วนบุคคล

(2) มาตรการรักษาความมั่นคงปลอดภัยด้านกายภาพของอุปกรณ์และส่วนประกอบของระบบสารสนเทศและข้อมูลที่จัดเก็บ

(3) มาตรการรักษาความมั่นคงปลอดภัยด้านผู้ใช้งาน ซึ่งรวมถึงการฝึกอบรมและสร้างเสริมความตระหนักรู้และการให้ความสำคัญด้านการคุ้มครองข้อมูลส่วนบุคคลและการรักษาความมั่นคงปลอดภัย (security awareness training) แก่บุคลากร พนักงาน ลูกจ้าง หรือบุคคลอื่นที่เป็นผู้ใช้งานหรือผู้เกี่ยวข้องกับระบบสารสนเทศและข้อมูลส่วนบุคคล การควบคุมการเข้าถึงข้อมูลส่วนบุคคลและอุปกรณ์ที่ใช้ในการจัดเก็บและการประมวลผลข้อมูลส่วนบุคคล การกำหนดสิทธิในการเข้าถึงข้อมูลส่วนบุคคล หรือระบบสารสนเทศ และการบริหารจัดการการเข้าถึงของผู้ใช้งาน โดยคำนึงถึงบทบาทหน้าที่ ความจำเป็นในการใช้งาน และความมั่นคงปลอดภัยเป็นสำคัญ การกำหนดหน้าที่ความรับผิดชอบของผู้ใช้งาน เพื่อป้องกันการเข้าถึงข้อมูลส่วนบุคคลโดยไม่ได้รับอนุญาต การเปิดเผย การล่วงรู้ หรือการลักลอบทำสำเนาข้อมูลส่วนบุคคล หรือการลักขโมยอุปกรณ์ที่ใช้ในการจัดเก็บหรือการประมวลผลข้อมูลส่วนบุคคล และการจัดให้มีวิธีการเพื่อให้สามารถตรวจสอบย้อนหลังเกี่ยวกับการเข้าถึง เปลี่ยนแปลง ลบ หรือ ถ่ายโอนข้อมูลส่วนบุคคล ให้เหมาะสม

(4) มาตรการรักษาความมั่นคงปลอดภัยด้านข้อมูล ซึ่งรวมถึงมาตรการควบคุม การเข้าถึงข้อมูลที่เก็บรักษาไว้อย่างเหมาะสม และการสำรองข้อมูล

(5) มาตรการรักษาความมั่นคงปลอดภัยด้านระบบสารสนเทศ ซึ่งรวมถึงการปรับปรุงระบบปฏิบัติการและ แอปพลิเคชันของเครื่องคอมพิวเตอร์แม่ข่ายให้เป็นปัจจุบันอยู่เสมอ การตั้งค่าความมั่นคงปลอดภัยที่เหมาะสม การมีระบบสำรอง และการป้องกัน ภัยคุกคามจากมัลแวร์

(6) มาตรการรักษาความมั่นคงปลอดภัยด้านสินทรัพย์สารสนเทศ ซึ่งรวมถึงความมั่นคงปลอดภัยทางกายภาพและการปรับปรุงระบบปฏิบัติการและแอปพลิเคชันของเครื่องคอมพิวเตอร์ลูกข่ายและอุปกรณ์ต่าง ๆ ที่ใช้งานระบบสารสนเทศให้เป็นปัจจุบันอยู่เสมอ และการป้องกันภัยคุกคามจากมัลแวร์

(7) มาตรการรักษาความมั่นคงปลอดภัยด้านซอฟต์แวร์และแอปพลิเคชัน ซึ่งรวมถึงการออกแบบและทดสอบความมั่นคงปลอดภัยของซอฟต์แวร์และแอปพลิเคชัน การประเมินและกำกับดูแลกระบวนการพัฒนาซอฟต์แวร์ที่เหมาะสม โดยคำนึงถึงความเสี่ยงด้านความมั่นคงปลอดภัยสารสนเทศ ไม่ว่าจะเป็นซอฟต์แวร์หรือแอปพลิเคชันที่พัฒนาเอง หรือนำมาใช้จากภายนอก หรือให้บุคคลภายนอกพัฒนาให้ก็ตาม รวมทั้งกระบวนการบำรุงรักษาซอฟต์แวร์และแอปพลิเคชันที่เหมาะสม

(8) มาตรการรักษาความมั่นคงปลอดภัยด้านการสื่อสารและระบบเครือข่าย ซึ่งรวมถึงความมั่นคงปลอดภัยทางกายภาพของอุปกรณ์ในระบบเครือข่าย การออกแบบและบริหารจัดการระบบเครือข่ายที่เหมาะสม การควบคุมการจราจรของข้อมูลในระบบเครือข่ายโดยใช้ firewall การมีระบบป้องกันการโจมตี การปรับปรุงเฟิร์มแวร์ และซอฟต์แวร์ของอุปกรณ์ในระบบเครือข่ายให้เป็นปัจจุบัน และการเข้ารหัสของข้อมูลที่มีความเสี่ยงสูงที่ส่งผ่านระบบเครือข่าย

9.4คู่สัญญาจะต้องทบทวนมาตรการตามข้อ 9.1 ข้อ 9.2 และข้อ 9.3 เมื่อมีความจำเป็นหรือ เมื่อเทคโนโลยีเปลี่ยนแปลงไปเพื่อให้มีประสิทธิภาพในการรักษาความมั่นคงปลอดภัยที่เหมาะสม โดยคำนึงถึงความก้าวหน้าทางเทคโนโลยี ค่าใช้จ่ายในการดำเนินการ ลักษณะ ขอบเขต บริบท และวัตถุประสงค์ของการประมวลผลข้อมูลส่วนบุคคลประกอบกัน

9.5คู่สัญญาจะใช้ความพยายามตามสมควรให้การเข้าถึงและการประมวลผลข้อมูลส่วนบุคคลจำกัดเฉพาะบุคลากร พนักงาน และลูกจ้างของตน หรือบุคคลที่ได้รับมอบหมาย ซึ่งมีความจำเป็นในการเข้าถึงหรือการประมวลผลข้อมูลส่วนบุคคลตามหลักความจำเป็นในการเข้าถึงข้อมูล (need-to-know basis) เพื่อดำเนินการให้เป็นไปตามสัญญาหรือเพื่อปฏิบัติการอื่นที่เป็นไปตามกฎหมายเท่านั้น และดำเนินการให้บุคคลดังกล่าวรักษาความลับในการประมวลผลข้อมูลส่วนบุคคล และปฏิบัติตามหน้าที่ความรับผิดชอบของคู่สัญญาตามสัญญาและข้อตกลงนี้

**ข้อ 10 การจัดทำและเก็บรักษาบันทึกรายการของกิจกรรมการประมวลผลข้อมูลส่วนบุคคล**

คู่สัญญาต้องจัดทำและเก็บรักษาบันทึกรายการของกิจกรรมการประมวลผลข้อมูลส่วนบุคคล เพื่อให้เจ้าของข้อมูลส่วนบุคคลหรือคู่สัญญาอีกฝ่ายหนึ่งตรวจสอบได้ ตามที่กฎหมายว่าด้วยการคุ้มครองข้อมูลส่วนบุคคล กฎหมาย หรือประกาศอื่น รวมถึงแนวปฏิบัติที่ดีด้านการกำกับดูแลและคุ้มครองข้อมูลส่วนบุคคลที่มีอยู่ในปัจจุบันหรืออาจจะมีขึ้นต่อไปในอนาคตกำหนด

**ข้อ 11 เหตุการละเมิดข้อมูลส่วนบุคคล**

11.1คู่สัญญามีหน้าที่สอดส่องดูแลและมีมาตรการตรวจสอบและเฝ้าระวังการกระทำที่อาจมีลักษณะเป็นการเข้าถึงหรือการประมวลผลข้อมูลส่วนบุคคลโดยปราศจากอำนาจหรือโดยมิชอบตามสมควร และเมื่อทราบหรือตรวจพบเหตุการละเมิดข้อมูลส่วนบุคคล คู่สัญญาฝ่ายที่ทราบหรือตรวจพบมีหน้าที่ตอบสนองต่อเหตุการละเมิดในเบื้องต้นตามสมควรเพื่อลดความเสี่ยงหรือผลกระทบจากเหตุดังกล่าว ตลอดจนรวบรวมข้อมูลจราจรทางคอมพิวเตอร์และพยานหลักฐานที่เกี่ยวข้องสำหรับการดำเนินการต่อไป

11.2คู่สัญญามีหน้าที่แจ้งให้คู่สัญญาอีกฝ่ายหนึ่งทราบถึงเหตุการละเมิดข้อมูลส่วนบุคคลที่เกิดขึ้นจากการประมวลผลข้อมูลส่วนบุคคลในความรับผิดชอบของตนแต่อาจส่งผลกระทบต่อคู่สัญญาอีกฝ่ายหนึ่ง หรือกรณีที่ทราบเหตุการละเมิดข้อมูลส่วนบุคคลที่เกิดขึ้นจากการประมวลผลข้อมูลส่วนบุคคลในความรับผิดชอบของคู่สัญญาอีกฝ่ายหนึ่งเองตามสัญญาและข้อตกลงนี้โดยเร็วเท่าที่จะสามารถกระทำได้ เว้นแต่การละเมิดดังกล่าวไม่มีความเสี่ยงที่จะมีผลกระทบต่อสิทธิและเสรีภาพของบุคคล

11.3การแจ้งเหตุการละเมิดข้อมูลส่วนบุคคลแก่สำนักงานคณะกรรมการคุ้มครองข้อมูลส่วนบุคคลและ/หรือเจ้าของข้อมูลส่วนบุคคล ในกรณีที่การละเมิดดังกล่าวมีความเสี่ยงที่จะมีผลกระทบต่อสิทธิและเสรีภาพของบุคคล ให้การแจ้งเป็นหน้าที่ความรับผิดชอบของคู่สัญญาฝ่ายที่ทราบหรือตรวจพบเหตุการละเมิดข้อมูลส่วนบุคคล โดยจะต้องให้ข้อมูลเป็นลายลักษณ์อักษรโดยเร็วภายใน 72 ชั่วโมงนับแต่ทราบเหตุเท่าที่จะสามารถกระทำได้ รายละเอียดอย่างน้อยมีดังต่อไปนี้

(1) รายละเอียดของเหตุการละเมิดข้อมูลส่วนบุคคลที่เกิดขึ้น และผลกระทบที่อาจเกิดขึ้น

(2) การดำเนินการที่ได้กระทำไปเพื่อตอบสนองต่อเหตุดังกล่าว รวมถึงการเยียวยาความเสียหาย

(3) ประเภทของข้อมูลส่วนบุคคลและเจ้าของข้อมูลส่วนบุคคลหรือลักษณะและจำนวนรายการที่เกี่ยวข้องกับเหตุดังกล่าว (หากเป็นไปได้)

(4) ชื่อ สถานที่ติดต่อ และวิธีการติดต่อของเจ้าหน้าที่คุ้มครองข้อมูลส่วนบุคคลหรือบุคคลที่ได้รับมอบหมายให้ทำหน้าที่ประสานงานและให้ข้อมูลเพิ่มเติม

ในกรณีที่มีความเกี่ยวข้องกับคู่สัญญาอีกฝ่ายหนึ่ง คู่สัญญาอีกฝ่ายหนึ่งนั้นจะต้องให้ความร่วมมือตามสมควรเพื่อให้คู่สัญญาอีกฝ่ายหนึ่งสามารถดำเนินการตามรายละเอียดดังกล่าวข้างต้น รวมทั้งการดำเนินการทางกฎหมายอย่างอื่นที่เกี่ยวข้องได้

11.4หลังเกิดเหตุการละเมิดข้อมูลส่วนบุคคล คู่สัญญามีหน้าที่รับผิดชอบดำเนินการในส่วนของตน เพื่อเยียวยาผู้ได้รับผลกระทบจากเหตุดังกล่าว รวมถึงทบทวนและพิจารณาปรับปรุงมาตรการรักษาความมั่นคงปลอดภัยเพื่อให้มีประสิทธิภาพในการรักษาความมั่นคงปลอดภัยที่เหมาะสมและเพียงพอ

11.5คู่สัญญามีหน้าที่ให้ความร่วมมือ ช่วยเหลือ และสนับสนุนการดำเนินการที่เกี่ยวข้องของคู่สัญญาอีกฝ่ายหนึ่งตามสมควร เพื่อให้คู่สัญญาอีกฝ่ายหนึ่งนั้นสามารถป้องกัน เฝ้าระวัง ตรวจสอบ ตอบสนอง แก้ไข และฟื้นฟูจากเหตุการละเมิดข้อมูลส่วนบุคคล ตลอดจนเก็บรวบรวมข้อมูลจราจรทางคอมพิวเตอร์และพยานหลักฐานที่เกี่ยวข้อง และดำเนินการตามกฎหมายที่เกี่ยวข้องในส่วนของตนได้

**ข้อ 12 การส่งหรือโอนข้อมูลส่วนบุคคลไปต่างประเทศ (Cross-Border Data Transfer)**

คู่สัญญาจะไม่ส่งหรือโอนข้อมูลส่วนบุคคลที่มีการประมวลผลข้อมูลส่วนบุคคลภายใต้สัญญาและข้อตกลงนี้ไปต่างประเทศหรือองค์การระหว่างประเทศ เว้นแต่จะได้รับความยินยอมจากคู่สัญญาอีกฝ่ายหนึ่งเป็นลายลักษณ์อักษร หรือเป็นการส่งหรือโอนตามกฎหมายว่าด้วยการคุ้มครองข้อมูลส่วนบุคคล ทั้งนี้ ไม่รวมถึงการส่งผ่าน (transit) ข้อมูลส่วนบุคคลในต่างประเทศ ที่ไม่มีการเข้าถึงข้อมูลส่วนบุคคลโดยบุคคลอื่นนอกเหนือจากบุคลากร พนักงาน และลูกจ้างของคู่สัญญาหรือผู้ประมวลผลข้อมูลส่วนบุคคล

**ข้อ 13 การเก็บรักษาและลบทำลายข้อมูลส่วนบุคคล**

13.1 คู่สัญญาฝ่ายที่เป็นผู้รับข้อมูลส่วนบุคคลมีหน้าที่ดำเนินการลบหรือทำลาย หรือทำให้ข้อมูลส่วนบุคคลตามข้อตกลงนี้เป็นข้อมูลที่ไม่สามารถระบุตัวบุคคลที่เป็นเจ้าของข้อมูลส่วนบุคคลได้ ภายใน *[ระบุระยะเวลา]* หรือนับแต่วันที่สัญญาสิ้นสุดลง หรือเมื่อไม่มีความจำเป็นต้องทำการประมวลผลข้อมูลส่วนบุคคลดังกล่าวอีกต่อไป หรือกรณีที่มีเหตุอื่นตามกฎหมายว่าด้วยการคุ้มครองข้อมูลส่วนบุคคล และคู่สัญญาฝ่ายที่เป็นผู้เปิดเผยข้อมูลส่วนบุคคลอาจขอให้คู่สัญญาฝ่ายที่เป็นผู้รับข้อมูลส่วนบุคคลแสดงหลักฐานตามสมควรเพื่อพิสูจน์การดำเนินการ หรือมีหนังสือยืนยันและรับรองว่าได้ดำเนินการดังกล่าวแล้ว

ในกรณีที่คู่สัญญาฝ่ายที่เป็นผู้รับข้อมูลส่วนบุคคลมีผู้ประมวลผลข้อมูลส่วนบุคคลดำเนินการแทนหรือช่วยสนับสนุนในการดำเนินการ คู่สัญญาฝ่ายนั้นต้องดำเนินการให้ผู้ประมวลผลข้อมูลส่วนบุคคล ลบหรือทำลาย หรือทำให้ข้อมูลส่วนบุคคลตามข้อตกลงนี้เป็นข้อมูลที่ไม่สามารถระบุตัวบุคคล ที่เป็นเจ้าของข้อมูลส่วนบุคคลภายในระยะเวลาที่กำหนดข้างต้น พร้อมแสดงหลักฐานตามสมควรเพื่อพิสูจน์การดำเนินการ หรือมีหนังสือยืนยันและรับรองว่าได้ดำเนินการดังกล่าวแล้วให้คู่สัญญาฝ่ายที่เป็นผู้รับข้อมูลส่วนบุคคลทราบด้วย

13.2คู่สัญญาฝ่ายที่เป็นผู้รับข้อมูลส่วนบุคคลอาจเก็บรักษาข้อมูลส่วนบุคคลไว้เพื่อการก่อตั้งสิทธิเรียกร้องตามกฎหมาย การปฏิบัติตามหรือการใช้สิทธิเรียกร้องตามกฎหมาย หรือการยกขึ้นต่อสู้สิทธิเรียกร้องตามกฎหมาย หรือเพื่อเป็นการปฏิบัติตามกฎหมายที่ไม่ขัดต่อกฎหมายว่าด้วยการคุ้มครองข้อมูลส่วนบุคคล

13.3คู่สัญญาฝ่ายที่เป็นผู้รับข้อมูลส่วนบุคคลอาจเก็บรักษาข้อมูลส่วนบุคคลเท่าที่จำเป็นเพื่อแสดงถึงการปฏิบัติตามสัญญาและข้อตกลงนี้ได้

13.4เมื่อสัญญาสิ้นสุดลง หรือก่อนที่จะดำเนินการลบหรือทำลาย หรือทำให้ข้อมูลส่วนบุคคลตามข้อตกลงนี้เป็นข้อมูลที่ไม่สามารถระบุตัวบุคคลที่เป็นเจ้าของข้อมูลส่วนบุคคลได้ คู่สัญญาฝ่ายที่เป็นผู้เปิดเผยข้อมูลส่วนบุคคลอาจแจ้งให้คู่สัญญาฝ่ายที่เป็นผู้รับข้อมูลส่วนบุคคลส่งสำเนาข้อมูลส่วนบุคคลตามข้อตกลงนี้ให้แก่ตนได้เท่าที่จำเป็น โดยไม่กระทบต่อสิทธิและหน้าที่ของคู่สัญญาฝ่ายที่เป็นผู้รับข้อมูลส่วนบุคคล รวมถึงไม่ขัดต่อกฎหมายว่าด้วยการคุ้มครองข้อมูลส่วนบุคคล

13.5เมื่อสัญญาสิ้นสุดลง และ/หรือข้อตกลงนี้สิ้นสุดลง ในระหว่างที่คู่สัญญาฝ่ายที่เป็นผู้รับข้อมูลส่วนบุคคล ยังไม่ได้ดำเนินการลบหรือทำลาย หรือทำให้ข้อมูลส่วนบุคคลตามข้อตกลงนี้เป็นข้อมูลที่ไม่สามารถระบุตัวบุคคลที่เป็นเจ้าของข้อมูลส่วนบุคคลได้ตามข้อ 13.1 ให้คู่สัญญาฝ่ายนั้นยังมีหน้าที่ความรับผิดชอบตามข้อตกลงนี้เท่าที่จำเป็นและไม่ขัดกับกฎหมาย เพื่อประโยชน์ในการคุ้มครองข้อมูลส่วนบุคคลที่ตนรับผิดชอบในฐานะผู้ควบคุมข้อมูลส่วนบุคคล

**ข้อ 14 ขอบเขตของความรับผิด**

14.1คู่สัญญาจะต้องรับผิดสำหรับค่าปรับหรือค่าเสียหายต่อบุคคลอื่นเฉพาะแต่การกระทำของตนเท่านั้น

14.2ในกรณีที่คู่สัญญาฝ่ายหนึ่งก่อให้เกิดความเสียหายแก่คู่สัญญาอีกฝ่ายหนึ่ง คู่สัญญาฝ่ายที่กระทำผิดต้องรับผิดชดใช้ความเสียหายสำหรับค่าปรับหรือค่าเสียหายแก่คู่สัญญาฝ่ายที่ไม่ได้กระทำผิดสัญญาและข้อตกลงนี้ เว้นแต่จะพิสูจน์ได้ว่าความเสียหายนั้นเกิดแต่เหตุสุดวิสัย

14.3ในกรณีที่คู่สัญญาอาจต้องรับผิดร่วมกันหรือไม่แน่ชัดว่าคู่สัญญาฝ่ายใดต้องรับผิด คู่สัญญาฝ่ายหนึ่งอาจร้องขอให้คู่สัญญาอีกฝ่ายหนึ่งให้ข้อมูลที่เกี่ยวข้อง ให้ความร่วมมือ หรือร่วมทำการตรวจสอบหาสาเหตุ เพื่อแก้ไขปัญหา อำนวยความสะดวก หรือดำเนินการอื่นใดตามความจำเป็นและสมควรแก่กรณี และคู่สัญญาตกลงว่าหากได้รับคำร้องขอดังกล่าวแล้ว คู่สัญญาจะปฏิบัติตามคำร้องขอตามความจำเป็นและสมควรแก่กรณี

**ข้อ 15 การเปลี่ยนแปลงแก้ไขข้อตกลง**

กรณีที่จำเป็นต้องมีการเปลี่ยนแปลงแก้ไขข้อตกลงเพื่อให้คู่สัญญาสามารถทำการประมวลผลข้อมูลส่วนบุคคลตามกฎหมายว่าด้วยการคุ้มครองข้อมูลส่วนบุคคลต่อไปได้อย่างเหมาะสม และมีประสิทธิภาพ ให้คู่สัญญาฝ่ายที่ประสงค์จะแก้ไขเพิ่มเติมข้อตกลงนี้แจ้งให้อีกฝ่ายทราบล่วงหน้าเป็นเวลาไม่น้อยกว่า 30 วัน และเมื่อทั้งสองฝ่ายให้ความยินยอมในการแก้ไขเพิ่มเติมแล้ว ให้จัดทำข้อตกลงฉบับแก้ไขเพิ่มเติมเป็นหนังสือและลงนามผูกพันโดยผู้มีอำนาจลงนามผูกพันนิติบุคคล และให้ถือว่าการแก้ไขเพิ่มเติมดังกล่าวเป็นส่วนหนึ่งของข้อตกลงนี้ โดยให้มีผลใช้บังคับตั้งแต่วันที่ลงนามในข้อตกลงฉบับแก้ไขเพิ่มเติมนั้น เว้นแต่จะกำหนดเป็นอย่างอื่นในข้อตกลงฉบับแก้ไขดังกล่าว

ข้อตกลงนี้ทำขึ้นสองฉบับมีข้อความถูกต้องตรงกัน ทั้งสองฝ่ายได้อ่านและเข้าใจข้อตกลงนี้โดยละเอียดตลอดแล้ว เห็นว่าตรงตามเจตนารมณ์ที่ได้ให้ไว้ต่อกันทุกประการ จึงได้ลงลายมือชื่อไว้เป็นสำคัญ ต่อหน้าพยาน และแต่ละฝ่ายต่างได้ยึดถือไว้ฝ่ายละฉบับ

|  |  |
| --- | --- |
| ***(ระบุชื่อหน่วยงานหรือบริษัทคู่สัญญา)***  (ลงนาม)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (.............................................)  (ตำแหน่ง) | **สำนักงานพัฒนารัฐบาลดิจิทัล (องค์การมหาชน)**  (ลงนาม)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (.............................................)  (ตำแหน่ง) |
| (ลงนาม)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ พยาน  (.............................................)  (ตำแหน่ง) | (ลงนาม)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ พยาน  (.............................................)  (ตำแหน่ง) |